b"\n_START_ARTICLE_\nEduard I de Portugal\n_START_SECTION_\nOr\xc3\xadgens familiars\n_START_PARAGRAPH_\nFill segon del rei Joan I de Portugal i la seva esposa Felipa de Lancaster, va n\xc3\xa9ixer a Viseu el 31 d'octubre de 1391. _NEWLINE_Era rebesn\xc3\xa9t per l\xc3\xadnia materna d'Eduard III d'Anglaterra i fou germ\xc3\xa0 d'Enric el Navegant.\n_START_SECTION_\nInfant de Portugal i pr\xc3\xadncep hereu\n_START_PARAGRAPH_\nCom a pr\xc3\xadncep hereu, l'infant Eduard va seguir al seu pare en els assumptes del regne. Va ser nomenat cavaller el 1415 despr\xc3\xa9s de la captura portuguesa de la ciutat de Ceuta i es va convertir en rei el 1433, el segon de la Dinastia Av\xc3\xads, i aviat va mostrar inter\xc3\xa8s per aconseguir un consens intern. Durant el seu curt regnat, Eduard va convocar les Corts no menys de cinc vegades per a discutir els assumptes interns i temes pol\xc3\xadtics. Tamb\xc3\xa9 va seguir amb la pol\xc3\xadtica del seu pare sobre les exploraci\xc3\xb3 mar\xc3\xadtima a \xc3\x80frica. Va animar i finan\xc3\xa7ar el seu germ\xc3\xa0, Enric el Navegant que va fundar una escola de navegaci\xc3\xb3 mar\xc3\xadtima a Sagres i que va fou l'iniciador de nombroses expedicions; entre elles la de Gil Eanes que l'any 1434 va envoltar per primera vegada el cap Bojador. _NEWLINE_La col\xc3\xb2nia de Ceuta es va convertir r\xc3\xa0pidament en un problema per al tresor portugu\xc3\xa8s i es va considerar que sense el control de T\xc3\xa0nger la seva possessi\xc3\xb3 no tenia cap sentit. Poc despr\xc3\xa9s que els portuguesos prenguessin possessi\xc3\xb3 de Ceuta, les caravanes de camells van comen\xc3\xa7ar a utilitzar la ciutat de T\xc3\xa0nger com punt de destinaci\xc3\xb3. Aix\xc3\xb2 va fer que Ceuta es qued\xc3\xa9s sense els b\xc3\xa9ns i materials que la convertien en un mercat atractiu i va convertir-la en una comunitat a\xc3\xafllada. _NEWLINE_El 1437, els germans del rei, Enric el Navegant i Ferran el Sant, van persuadir Eduard I perqu\xc3\xa8 llanc\xc3\xa9s un atac per aconseguir una base millor amb la vista posada a les futures expedicions africanes. L'expedici\xc3\xb3 no va comptar amb un suport un\xc3\xa0nime, ja que alguns nobles es van mostrar en contra. L'atac a T\xc3\xa0nger va ser un \xc3\xa8xit per\xc3\xb2 va costar un gran nombre de baixes entre els soldats portuguesos. El germ\xc3\xa0 menor d'Eduard, Ferran el Sant, va ser fet presoner i va morir a la pres\xc3\xb3 de Fes. _NEWLINE_Eduard I va morir poc despr\xc3\xa9s, el 13 de setembre de 1438, v\xc3\xadctima de la pesta negra que ja havia matat al seu pare i la seva mare."